cyanic-selkie/wikianc huggingface dataset:
Lapangan Terbang Dr Juan Plate, SGVM
Lapangan Terbang Dr Juan Plate terletak pada kedudukan Latitud S22* 09.5404', Longitud W57* 56.5496' pada ketinggian 85.34 meter dari aras laut..
Preignac
Preignac ialah komun di jabatan Gironde di Aquitaine di barat daya Perancis.
Topi keledar motosikal
Piawaian
Di Amerika Utara, terdapat dua piawaian terkenal yang diguna pakai bagi menilai keberkesanan topi keledar dalam kemalangan. DOT seringkali dianggap perlindungan minima bagi menunggang secara sah. Snell Memorial Foundation telah memajukan keperluan dan aturan ujian yang lebih tegas untuk topi keledar, termasuk juga topi bagi aktiviti lain (seperti menunggang basikal atau kuda).
Kebanyakan piawaian topi keledar seluruh dunia menggunakan hentakan pada kelajuan 4 hingga 7 meter sesaat. Pada sekilas pandang, ini mengelirukan kerana penunggang motosikal biasanya menunggang pada kelajuan 20 hingga 30 meter sesaat. Kekeliruan ini dapat dijelaskan dengan memahami bahawa kelajuan hentakan berudut tepat topi keledar biasanya tidak sama dengan kelajuan motosikal dan kekuatan hentakan ditentukan bukan hanya oleh kelajuan kepala tetapi juga bentuk permukaan yang terhentak. Sebagai contoh, permukaan jalan hampir selari dengan arah pergerakan motosikal oleh itu hanya sebahagian kecil kelajuannya ditumpukan tepat kepada jalan semasa menunggang. Sungguhpun begitu masih terdapat permukaan lain yang bersudut tepat dengan kelajuan penunggang motorsikal seperti pokok, dinding, permukaan sisi kenderaan lain. Faktor utama lain yang digunakan bagi memastikan tahap hentakan adalah jenis permukaan yang terhentam. Kepingan besi dinding kereta mampu terperosok ke dalam sehingga 7.5 - 10 cm (3 - 4 inci) semasa kepala bertopi keledar menghentam, bererti ia mempunyai jarak henti melebihi topi keledar itu sendiri. Dengan itu hentaman bersudut tepat pada tungkul besi pada 5 meter/sesaat mungkin menyamai hentaman gelincir pada kelajuan 30 m/s pada permukaan konkrit atau 30 m/s hentaman bersudut tepat pada dinding logam pintu kereta atau cermin kereta. Keseluruhannya, terdapat pelbagai tahap hentaman serious yang mungkin berlaku dalam pelanggaran penunggang motosikal. Sesetengahnya lebih teruk berbanding yang digunakan dalam ujian piwaian sementara yang lain lebih ringan.
Ujian asas
Terdapat tiga jenis ujian asas topi keledar. Dari perlindungan paling selamat kepada minima, ia adalah:
Kesemua jenis topi keledar ini mempunyai pengikat dagu, dan keupayaan mereka untuk memberikan perlindungan berkurangan dengan banyaknya sekiranya pengikat dagu tidak dikenakan dengan betul.
Terdapat topi keledar jenis lain - juga dikenali sebagai "beanies" atau "topi keledar berlainan (novelty)" - yang mana tidak disahkan dan biasanya hanya memberikan ilusi mematuhi undang-undang mewajibkan topi keledar. Topi keledar sedemikian biasanya lebih kecil dan ringan berbanding topi keledar diluluskan DOT, dan biasanya tidak sesuai bagi pelindungan perlanggaran disebabkan ia kekurangan bahan penyerap tenaga yang melindungi otak dengan membenarkannya berhenti secara perlahan-lahan sekiranya berlaku perlanggaran. "Topi luarbiasa (novelty)" mampu melindungi kulit kepala daripada terbakar matahari semasa menunggang dan - sekiranya ia kekal semasa perlanggaran - mungkin melindungi kulit kepala daripada bergeser, tetapi tidak mempunyai keupayaan bagi melindungi tengkorak ataupun otak.
Sesetengah topi keledar dilengkapi dengan MROS (Sistem Optik Pelbagai Pembalikan - Multiple Reflective Optic System): permukaan pembalikan dalam topi keledar yang berfungsi sebagai cermin pandang belakang.
Binaan
Topi keledar moden dibina daripada plastik, seringkali gentian plastik diperkukuh dengan kevlar atau gentian karbon. Ia biasanya dilengkapi dengan fabrik dan gabus di bahagian dalam bagi keselesaan dan perlindungan. Topi keledar biasanya direka agar pecah dalam kemalangan (dengan itu menyingkir tenaga yang mungkin sampai ke tengkorak pengguna), oleh itu ia kehilangan sifat pelindungannya selepas hentakan pertama. Ambil perhatian bahawa hentakan boleh berlaku selain kemalangan seperti menjatuhkan topi keledar, dan mungkin tidak menunjukkan kerosakan luaran. Untuk perlindungan terbaik, topi keledar perlu ditukar selepas sebarang hentakan, dan setiap sekitar tiga tahun walaupun tiada hentakan diketahui berlaku.
Fungsi
Topi keledar biasa mempunyai dua prinsip perlindungan: Cangkerang luar yang keras dan nipis, biasanya diperbuat daripada acrylonitrile butadiene styrene plastik (ABS), gentian kaca atau kevlar dan lapik lembut dan tebal dibahagian dalam yang biasanya diperbuat daripada gabus polystyrene atau gabus polypropylene. Matlamat cangkerang keras dibahagian luar adalah
Kegunaan lapik gabus adalah untuk ia remuk apabila terkena hentaman, dengan itu meningkatkan jarak dan tempoh masa bagi topi keledar memperlahankan dan menghentikan pergerakan kepala.
Untuk memahami tindakan topi keledar, ia penting bagi memahami mekanisma kecederaan kepala. Pendapat umum biasa adalah kegunaan topi keledar adalah untuk melindungi kepala daripada pecah apabila terhantuk adalah salah. Keretakan kepala biasanya tidaklah membahayakan nyawa kecuali retakan itu mendak dan menekan otak dibawah dan keretakan tulang biasanya sembuh dalam tempoh yang singkat. Kecederaan otak adalah lebih serius. Ia biasanya menyebabkan kematian, kecacatan kekal atau perubahan tingkah-laku dan, tidak seperti tulang, tisu neurologikal mempunyai keupayaan terhad bagi sembuh selepas kecederaan. Dengan itu, matlamat utama topi keledar adalah untuk menghalang kecederaan otak trauma (traumatic) manakala kecederaan tengkorak dan muka adalah matlamat yang kedua.
Jenis kecederaan kepala paling biasa semasa kemalangan motosikal ialah kecederaan kepala tertutup, di mana kecederaan kepala tanpa tengkorak pecah berlainan dengan kecederaan kepala yang disebabkan oleh luka peluru. Kecederaan kepala tertutup disebabkan sentakan kuat pada bahagian kepala yang menyebabkan otak bergegar didalan tengkorak. Bayangkan bagaimana anda tersentak ke hadapan dan ke belakang semasa menaiki bas ketika ia memecut dan berhenti. Semasa hentaman kepada bahagian hadapan kepala, otak bergerak kehadapan, menekan tisu berhampiran tempat hentakan, menegang tisu pada bahagian bersetentangan. Kemudian otak tersentak pada arah berlawanan, menegang tisu dibahagian tempat hentaman dan menekan tisu pada bahagian bersententangan pula. Saluran darah yang menyambungkan otak kepada bahagian dalam tengkorak mungkin juga putus semasa kejadian ini, menyebabkan pendarahan yang merbahaya. Jelas bahawa lapik pada topi keledar lembut dan tebal agar kepala berhenti pada kadar lebih perlahan semasa ia terbenam padanya. Malangnya terdapat had setebal mana topi keledar boleh dibuat kerana topi keledar menjadi tidak sesuai untuk digunakan sekiranya lapiknya melebihi 1 atau 2 inci tebal. Ini mengehadkan betapa lembut lapik yang digunakan. Sekiranya lapik itu terlalu lembut, kepala akan meremukkannya tanpa berhenti semasa kemalangan. Dengan itu kepala akan terhantuk pula dengan cangkerang keras topi keledar dan ini mampu menyebabkan kecederan teruk pada otak.
Ini bererti lapik topi keledar yang sesuai mestilah cukup keras untuk memperlahankan pergerakan kepala agar berhenti secara sekata sebelum ia meremukkan lapik tersebut sepenuhnya dan tidak lebih keras daripada yang diperlukan. Oleh itu berapa keras ia yang diperlukan? Jawapannya jelas, bergantung kepada keadaan. Ia bergantung kepada laju hentaman pada kepala, yang pastinya tidak diketahui semasa pengilangan topi keledar tersebut. Hasilnya ialah pengilang perlu memilih kelajuan yang mungkin berlaku semasa kemalangan dan mengoptima topi keledar bagi kelajuan tersebut. Sekiranya topi keledar tersebut dihentam lebih perlahan berbanding yang ia direka, ia akan membantu tetapi kepala akan berhenti lebih ganas berbanding yang sepatutnya perlu sekiranya diambil kira ruang yang ada antar bahagian dalam dan luar topi keledar tersebut, walaupun ia lebih perlahan berbanding tanpa topi keledar. Sekiranya hentaman itu lebih kuat berbanding reka bentuk, kepala akan meremukkan lapik sepenuhnya dan memperlahankan tetapi tidak berhenti pergerakan kepala semasa ia berlaku. Apabila bahan pelabih remuk sepenuhnya, kepala akan berhenti mengejut, satu keadaan yang tidak diingini. Bagaimanapun keadaan hentakan ini adalah lebih teruk sekiranya topi keledar tidak digunakan langsung.
Sungguhpun begitu, topi keledar dengan lapik yang lebih keras yang menghentikan kepala sebelum gabus lapik remuk sepenuhnya adalah lebih baik. Oleh itu topi keledar paling berkesan apabila hentaman berlaku pada kelajuan yang direka dan terus membantu pada kelajuan berlainan. Secara praktikal pengilang topi keledar memilih kelajuan hentaman yang mereka akan reka berasaskan kelajuan yang digunakan dalam ujian topi keledar piawaian. Kebanyakan topi keledar piawaian menggunakan kelajuan antara 5 dan 7 meter/sesaat. Pilihan ini akan dijelaskan dengan lebih terperinci dalam unit piwaian.
Pengilang
Sebahagian pengilang topi keledar terkemuka ialah :
Lain-lain
Topi keledar penuh kadang-kala digunakan dalam rompakan dan jenayah lain, sebagai cara mengelakkan dikenali. Untuk mereka yang terbabit dalam rusuhan, ia berfungsi sebagai perlindungan dan juga mengelakkan daripada dikenali.
Pendudukan Jepun di Tanah Melayu
thumb|right|350px|Lockheed Hudson Mk V
Pendudukan Jepun di Tanah Melayu merupakan satu turutan pertempuran yang singkat tetapi sengit dan juga merupakan satu detik perubahan antara pemerintahan daripada orang putih (British) kepada pemerintah Jepun. Ini merupakan konsep baru yang tidak pernah terlintas dalam pemikiran orang-orang Melayu umum — pemerintahan oleh bangsa lain selain daripada mereka yang berkulit putih — sebelum ini.
8 Disember - 18 Disember 1941
Jepun mendarat di Pantai Padang Pak Amat sejurus selepas tengah malam 8 Disember 1941, dan mencetuskan pertempuran hebat antara tentera India British dan tentera Jepun, hanya sejam sebelum berlakunya serangan Pearl Harbor. Pertempuran itu merupakan detik rasmi permulaan Perang Pasifik serta merupakan permulaan sejarah pendaratan Jepun di Tanah Melayu. Pihak Jepun mengalami jumlah korban yang tinggi tetapi gelombang demi gelombang penyerang menyerbu ke pantai sehingga pihak British terpaksa berundur. Dari situ, mereka bergerak dan menawan lapangan terbang Kota Bharu. Pada masa yang sama, pihak Jepun menyerang Singapura, Hong Kong dan Pelabuhan Pearl ("Pearl Harbor") melalui udara.
Pihak Jepun berjaya menawan Lapangan Terbang Sungai Petani, Butterworth dan Alor Star pada 9 Disember 1941. Pada 10 Disember 1941, kapal tempur HMS Prince of Wales dan HMS Repulse bergerak di persisiran timur Tanah Melayu menuju ke arah tempat pendaratan Jepun yang dilaporkan di Kuantan. Kekurangan perlindungan udara dua-dua kapal ini memudahkan pesawat Jepun menyerang secara bergelombang sehingga berjaya menenggelamkan kedua-dua buah kapal tersebut lalu menghalang kemaraanTentera Laut British dalam masa yang singkat.
Tentera Jepun yang mendarat di Kota Bharu berpecah kepada dua bahagian. Salah satu bergerak ke pantai timur menuju ke Kuantan, dan satu lagi ke selatan menujui Sungai Perak. Pada 11 Disember 1941, pihak Jepun mulai mengebom Pulau Pinang.
Jitra jatuh ke dalam tangan Jepun pada 12 Disember 1941, dan kemudiannya Alor Star pada hari yang sama. Tentera British terpaksa berundur ke selatan. Pada 16 Disember 1941, pihak British meninggalkan Pulau Pinang kepada pihak Jepun yang mendudukinya pada hari yang sama.
19 Disember 1941 - 31 Januari 1942
Tentera Jepun mara ke selatan dan menawan Ipoh pada 26 Disember. Penentangan sengit terhadap kemaraan Jepun dalam Pertempuran Kampar berlangsung selama tiga hari dan tiga malam antara 30 Disember 1941 sehingga 2 Januari 1942, sebelum Tentera British terpaksa berundur. Pada 7 Januari 1942, dua pasukan Briged India Tentera British dipintas dalam Pertempuran di Slim River yang memberikan tentera Jepun laluan mudah ke Kuala Lumpur, ibu negara Tanah Melayu. Pada 9 Januari, kedudukan pasukan British semakin terdesak dan Komander Jeneral Wavell memutuskan untuk mengundurkan keseluruhan Tentera British ke utara Johor, dan meninggalkan Kuala Lumpur yang ditawan tentera Jepun pada 13 Januari.
Barisan pertahanan British ditubuhkan di utara Johor antara Muar di barat sehingga Segamat, dan kemudiannya sehingga Mersing di sebelah timur. Briged Ke-45 ditempatkan di bahagian barat antara Muar dan Segamat. Pasukan Australia ditumpukan di tengah-tengah dan maju ke utara dari Segamat ke Gemas di mana mereka bertembung dengan pasukan tentera Jepun yang sedang mara pada 14 Januari 1942.
Pada 15 Januari, Divisyen Ke-15 yang merupakan pasukan tentera utama Jepun, tiba dan memaksa pasukan Australia berundur kembali ke Segamat. Tentera Jepun kemudiannya mara ke arah barat menuju ke arah Briged India Ke-45, dan dengan mudah mengalahkan mereka yang tidak berpengalaman dan masih mentah. Pihak British mengarah Batalion Ke-19 dan Ke-29 ke barat, dan batalion Ke-19 bertempur dengan pihak Jepun pada 17 Januari 1942 di selatan Muar.
Pertempuran berlanjutan sehingga 18 Januari, dan di sebalik cubaan Batalion Ke-19 dan Ke-29, Garis Pertahanan Johor roboh. Pihak Berikat terpaksa berundur menyeberangi Tambak Johor ke Singapura. Menjelang 31 Januari 1942, keseluruhan Tanah Melayu jatuh ke dalam tangan Jepun.
1 Februari - 15 Februari 1942
Lihat juga: Sejarah pendaratan Jepun di Tanah Melayu
Pihak Jepun menguasai angkasa dan mengebom Singapura secara bertalu-talu. Pemindahan orang awam berjalan, antaranya melalui kapal Felix Russell. Kapal itu berlayar pada 6 Februari dan berlabuh di Bombay, India, pada 22 Februari. Kapal lain seperti Empress Asia tidak begitu bernasib baik dan ditenggelamkan dalam perjalanan.
Pada 7 Februari 1942, pihak Jepun memulakan serangan mereka ke atas Singapura dengan mendarat di pulau kecil Pulau Ubin bagi menumpukan tembakan kencang pada Changi. Di sebelah barat laut tentera Australia dibom. Pada 8 Februari, tentera Jepun menjajah melalui barat laut, dan pertempuran jarak dekat secara berhadapan berlaku. Pada sebelah pagi 10 Februari, tentera Jepun berjaya menjejakkan kaki di pulau Singapura. Di barat laut Singapura, Rejimen Melayu yang diketuai oleh Leftenan Adnan bin Saidi dengan kelengkapan yang serba kekurangan, tetapi penuh bersemangat, berjuang menentangi bilangan musuh yang jauh lebih banyak daripada Divisyen Ke-18. Mereka menentang sehingga ketitisan darah terakhir dan hampir keseluruhan anggota mereka terkorban. Tentera Jepun kemudiannya mara ke sasaran berikutnya, iaitu lapangan terbang Tengah. Ketika pertempuran merebut lapangan terbang tersebut berlaku, serangan baru Jepun bermula dari arah muara Kranji sehingga Tambak Johor. Dari lapangan terbang Tenrah, pasukan tentera Jepun bergerak ke selatan dan pada 10 Februari 1942, Bukit Timah diserang dan akhirnya ditawan pada 11 Februari.
Pihak Berikat terpaksa berundur ke bandar Singapura di mana mereka dibom tanpa kasihan oleh tentera Jepun. Pada 15 Februari, tentera Jepun menumpu ke bandar. Tentera Pihak Berikat terus bertempur dengan gigih, tetapi mendapati diri mereka berada dalam keadaan semakin terdesak. Akhirnya, arahan diberikan untuk Pihak Berikat menyerah tanpa syarat. Pada 6.10 petang 15 Februari 1942, Jeneral Arthur Ernest Percival menandatangani dokumen menyerah diri.
Rožmitál na Šumavě
Rožmitál na Šumavě merupakan sebuah kampung dan kawasan perbandaran yang terletak di wilayah Český Krumlov, wilayah Bohemia Selatan, Republik Czech.
Almere
Almere ialah sebuah gemeente Belanda yang terletak di wilayah Flevoland. Pada tahun 2006 daerah ini memiliki penduduk sebanyak 178,626 orang.
Nakata Chisato
Nakata Chisato adalah seorang penyanyi idola Jepun. Dia adalah anggota Team A AKB48.
Jelai Hulu, Ketapang
Jelai Hulu merupakan sebuah kecamatan di Kabupaten Ketapang, Kalimantan Barat, Indonesia.
Kampung Bukit Pala
Kampung Bukit Pala merupakan sebuah kampung yang terletak di Kepala Batas, dalam negeri Kedah Darul Aman, iaitu negeri di utara di Malaysia, dan yang bersempadan dengan negara Thailand di timur lautnya, dan bersempadan dengan negeri Perak di tenggara, Pulau Pinang di barat daya dan Perlis di bahagian utara.
Negeri Kedah merupakan sebuah negeri yang terkenal sebagai sebuah negeri pertanian yang maju di Malaysia, terutamanya sebagai pengeluar padi terbesar, menghasilkan 70% pengeluaran hasil padi.2017. Salah satu makanan tradisi istimewanya adalah laksa Kedah.
Poskod
Poskod yang digunakan di Kampung Bukit Pala, Kepala Batas, Kedah adalah 06200.
Jehad, Iran
Jehad, Iran merupakan sebuah kawasan yang terletak di Iran.
Chelleh Khaneh, Sarab
Chelleh Khaneh, Sarab merupakan sebuah kawasan yang terletak di Iran.
Teluk Raya
Teluk Raya merupakan sebuah desa yang terletak dalam (daerah) kecamatan Kumpeh Ulu, Kabupaten Muaro Jambi, Provinsi Jambi, Indonesia.
Poskod
Poskod yang digunakan di Teluk Raya adalah 36373. Terdapat 17 buah desa di dalam daerah kecamatan Kumpeh Ulu.
Pautan luar
Teluk Raya, Kumpeh Ulu, Muaro Jambi
Flevoland
right|200px
Wilayah Flevoland merupakan sebuah wilayah yang terletak di pusat Belanda. Ibukotanya ialah Lelystad. Penduduknya berjumlah sekitar 350,000 orang. Bandar penting yang lainnya ialah Almere. Wilayah ini merupakan sebahagian besar wilayahnya adalah polder, tanah hasil pengeringan laut.
Di sebelah utara, wilayah ini berhampiran dengan tasik IJsselmeer.
Nyer
merupakan sebuah komun di jabatan Pyrénées-Orientales di selatan Perancis.
Pagny-sur-Moselle
ialah komun di jabatan Meurthe-et-Moselle di timur-laut Perancis.
Maddur
Maddur ialah sebuah bandar dalam daerah Mandya di negeri Karnataka, India.
Demografik 2001
Menurut bancian India pada tahun 2001, Maddur memiliki bilangan penduduk seramai 26,456. Dari jumlah tersebut, kaum lelaki membentuk 51% dari jumlah keseluruhan populasi dan wanita seramai 49%.
Pendidikan 2001
Menurut bancian India pada tahun 2001 Maddur memiliki kadar pendidikan (kebolehan membaca) 68%, melebihi kadar purata kebangsaan 59.5%; dengan 54% lelaki dan 46% wanita mampu membaca. 12% dari populasi berusia di bawah 6 tahun. (2001)
Shahnon Ahmad
Profesor Emeritus Dato' Dr. Haji Shahnon bin Ahmad (13 Januari 1933 - 26 Disember 2017) ialah seorang penulis Malaysia yang mendapat gelaran Sasterawan Negara pada 1982 serta merupakan bekas Ahli Parlimen. Beliau juga merupakan seorang Profesor Emeritus di Universiti Sains Malaysia, Pulau Pinang.
Kehidupan awal
Shanon bin Ahmad (atau nama penanya Juwahir, Tutang) dilahirkan pada 13 Januari 1933 di Banggul Derdap, Sik, Kedah. Ayahnya, Ahmad Abu Bakar, berasal dari bandar Medan di Hindia Timur Belanda (kini Indonesia) manakala ibunya Kelsum Mohd Saman berketurunan Melayu Pattani di mana keluarganya berhijrah ke Tanah Melayu dari Kampung Poseng, Siam pada lewat kurun ke-19. Ayahnya mula-mula bekerja sebagai kakitangan dalam Jabatan Juruukur dan posmen sebelum diupah tentera British sebagai perisik mengintip pergerakan askar Jepun sewaktu Perang Dunia Kedua.
Pendidikan dan kerjaya
Shahnon bersekolah di Sekolah Melayu di Sik dan lulus darjah 5 (1946) ; Maktab Sultan Abdul Hamid, Alor Setar hingga lulus Sijil Persekolahan.
Beliau bertugas sebagai guru di Grammer English School di Kuala Terengganu pada tahun 1954, kemudiannya sebagai Pegawai Tentera di Port Dickson, Negeri Sembilan dari tahun 1955 hingga 1956). Kecederaan yang dialaminya menyebabkan beliau menjadi guru semula dan mengajar bahasa Inggeris di Sekolah Melayu Gunung dan Sekolah Bukit Besar, Kedah (1957-1959).
Shahnon menjadi guru bahasa di Maktab Sultan Abdul Hamid dari tahun 1960 hingga 1963 sebelum berpindah ke Jenan untuk mengajar kesusasteraan di Sekolah Menengah Sultan Abdul Halim pada 1967. Beliau melanjutkan pengajiannya di Uinversiti Kebangsaan Australia di Canberra, Australia serta berkhidmat sebagai seorang pegawai penyelidik. Di sana jugalah beliau memperoleh ijazah Sarjana Muda pada tahun 1971.
Beliau bekerja sebagai seorang pensyarah di Maktab Perguruan Sultan Idris, Tanjung Malim sebelum berpindah ke Universiti Sains Malaysia pada 1974m di mana beliau memperolehi Sarjana Sastera USM setahun kemudian. Pada tahun 1979, beliau dilantik menjadi Dekan Pusat Pengajian Ilmu Kemanusiaan universiti tersebut pada 1979, Profesor Sastera USM pada Jun 1980 dan kemudiannya profesor penuh di USM dua tahun kemudian, serta Pengarah Pusat Islam, Universiti Sains Malaysia.
Penulisan
Beliau banyak membaca karya novelis Indonesia Pramoedya Ananta Toer dan Patrick White.
Sejak 1956 beliau mula menulis dan sentuhannya tentang masyarakat cukup dirasakan dan mulanya berbentuk sinis dan seks. Karya awalnya berupa terjemahan tersiar dalam majalah Mastika dan menghasilkan cerpen, novel, esei serta kritikan. Namun beliau canggung menghasilkan puisi dan drama. Beliau menyingkap penderitaan manusia desa dan kehidupan di bandar-bandar.
Novel pertamanya 'Rentong' (1965) menaikkan namanya. Novel keduanya berjudul Terdedah. Novel ketiga 'Ranjau Sepanjang Jalan' dijadikan teks sastera tingkatan enam dan diangkat menjadi sebuah filem (1983) oleh penerbit / pengarah filem,  Tan Sri Kamarul Ariffin Mohamed Yassin. Dua novel ini merupakan kemuncak kerjaya novelis ini.Ranjau Sepanjang Jalan diterjemahkan ke dalam bahasa Inggeris oleh Adibah Amin dengan judul No Harvest But A Thorn. Panel The Sydney Morning Herald (1973) mengangkat novel ini satu daripada 10 novel menarik tahun 1972. Ranjau Sepanjang Jalan (1966)—yang telah diadaptasi semula ke filem yang dipanggil Rice People arahan pengarah filem Kemboja, Rithy Panh, Rentong (1965), Srengenge (1973) yang telah memenangi anugerah Novel Tahunan Malaysia pada tahun 1970, serta Terdedah (1965).
Melalui novel Rentong, beliau cuba menganalisis masyarakat desa yang amat memerlukan pembangunan. Kisah perjuangan petani miskin di kampungnya Banggul Derdap melalui watak Dogol, Semaun, Pak Senik, Jeha, dan Lahuma.Orang kampung dengan segala kesederhanaan mereka untuk mencari rezeki yang halal, di samping menyerahkan dirinya bulat-bulat kepada Allah.
Novel Protes berkisar tentang ketuhanan. novel Menteri dan Perdana berkisar tentang soal politik orang Melayu. Gaya bahasa dan teknik penulisan yang bersahaja. loghat Kedah, perulangan ayat dan teknik perbandingan dapat meninggalkan kesan.
Novel Serengenge (1973) diangkat sebagai novel terbaik oleh Panel Hadiah Karya Sastera 1973. Novel ini memaparkan sintesis antara kepercayaan tradisi dengan ilmu psikologi moden. Tahun 1985, beliau menghasilkan novel Al-Shiqaq I.
Cerpennya memenangi Hadiah Karya Sastera. Antaranya antologi cerpen Anjing-anjing, Debu Mereh, dan Selesai Sudah. Beberapa cerpennya diterbitkan bersama penulis lain. Cerpen beliau yang tersiar dalam Berita Harian dan Mastika mendapat hadiah RM100.00 (1960-an). Tahun 1974, Shahnon memenangi Hadiah Karya Sastera dalam bidang esei dan kritikan pula.
Polemik sastera Islam
Beliau mula ke arah Islam dan keislaman.Polemik Shahnon dengan penulis Kassim Ahmad mengenai takrif Sastera Islam tersiar dalam majalah Dewan Sastera pada tahun 1984 dan akhbar Mingguan Malaysia. Beliau juga pernah ikut jemaah Al Arqam dan pengalamannya itu ditulis dalam novel 'Tok Guru'.
Kerjaya politik
Shahnon juga merupakan pernah menjadi ahli politik pembangkang dalam PAS. Dalam Pilihanraya Umum Malaysia 1999, beliau menang bertanding di kerusi parlimen P13 Sik dengan majoriti 478 undi. Beliau mendapat 13504 undi sementara Tan Sri Abdul Hamid Othman (BN - UMNO) mendapat 13026 undi sahaja. Isu utama ketika itu ialah pemecatan Dato Seri Anwar Ibrahim sebagai TPM pada 1998. Namun, beliau tidak bertanding dalam Pilihanraya Umum Malaysia 2004 kerana uzur yang menyaksikan PAS kehilangan kerusi tersebut kepada BN.
Kematian
Beliau meninggal dunia disebabkan penyakit pneumonia pada usia 84 tahun, pada jam 8 pagi hari 26 Disember 2017 di Hospital KPJ Kajang, Selangor; Beliau meninggalkan isterinya Wan Fatimah yang berusia 82, 4 orang anak antara usia 54 dan 58 tahun, 14 orang cucu dan tiga orang cicit. Jenazahnya dikebumikan di Tanah Perkuburan Islam Bandar Baru Bangi pada keesokan harinya.
Shit
Shahnon telah menulis beberapa buah buku, di mana yang paling terkenal ialah novel Shit @ PukiMak @ PM (1999), sebuah satira politik kontroversi. Buku tersebut sering merujuk kepada kerajaan Barisan Nasional (BN), parti komponen utamanya, Pertubuhan Kebangsaan Melayu Bersatu (UMNO), serta bekas Perdana Menteri Malaysia Tun Dr. Mahathir bin Mohamad. Terdapat beberapa cubaan oleh kerajaan untuk mengharamkan buku tersebut serta menarik balik gelaran Sasterawan Negara daripada Shahnon.
Penghargaan
Pada tahun 1975, Shahnon diberi kepercayaan sebagai anggota Panel Hadiah Karya Sastera; Beliau turut diberi gelaran `Pejuang Sastera’ oleh Perdana Menteri Tun Hussein Onn pada 1976 serta Anugerah Sastera Negara daripada kerajaan Malaysia pada 1982. Beliau turut terlibat dalam Panel Hakim Hadiah Karya Sastera tahun 1983.
Beliau menerima darjah Datuk Setia Diraja Kedah yang membawa gelaran `Datuk’ daripada Sultan Kedah (1980) Beliau mendapat gelaran Profesor Emeritus oleh Universiti Sains Malaysia pada 11 September 1993.
Di antara barisan penulis yang dilahirkan atas didikan beliau ialah Zainal Rashid Ahmad dan penulis muda Zul Azfa.
Sekolah Menengah Kebangsaan Setia Wangsa
Sekolah Menengah Kebangsaan Setia Wangsa atau nama ringkasnya SMK Setia Wangsa, merupakan sebuah Sekolah menengah kebangsaan yang terletak di Km 4, Jalan Lipis/Benta.
Pada 2009, Sekolah Menengah Kebangsaan Setia Wangsa memiliki 226 pelajar lelaki dan 215 pelajar perempuan, menjadikan jumlah keseluruhan murid seramai 441 orang. Ia mempunyai seramai 39 orang guru.2009
Pencapaian
Sekolah setia wangsa memenangi tempat kedua dalam pertandingan bicara berirama peringkat negeri pahang (aniq_mirza) 2018
Kürkənd, Sharur
Kürkənd merupakan sebuah kampung yang terletak di daerah Sharur, Azerbaijan.
Kvinlog
Kvinlog merupakan sebuah kampung yang terletak di dalam negara Norway.
Rujukan
Kvinlog
Itali di Sukan Olimpik Musim Panas 2020
Itali telah menyertai Sukan Olimpik Musim Panas 2020 di Tokyo, Jepun. Kejohanan ini pada asalnya dijadualkan berlangsung dari 24 Julai hingga 9 Ogos 2020, tetapi ditangguhkan ke 23 Julai hingga 8 Ogos 2021 akibat pandemik COVID-19. Itali juga telah menyertai semua edisi Sukan Olimpik Musim Panas sejak 1896, kecuali pada 1904.
Pemenang pingat
Sumber:
Peserta
Seramai 378 orang atlet terdiri daripada 194 lelaki dan 184 wanita mewakili Itali dalam 28 sukan;
Ruch, Gironde
Ruch  ialah komun di jabatan Gironde di Aquitaine di barat daya Perancis.
Lapangan Terbang Estancia Pai Quara, SG67
Lapangan Terbang Estancia Pai Quara adalah sebuah lapangan terbang yang terletak di bandar Estancia Pai Quara, Paraguay.
Momo Latiff
Biografi
Pembabitan beliau dalam bidang seni bermula dari pentas bangsawan, sebelum melangkah ke layar perak pada kegemilangan filem Melayu sehinggalah beralih ke persada muzik tanah air.
Lapangan Terbang Estancia Pai Quara, SG67
Lapangan Terbang Estancia Pai Quara terletak pada kedudukan Latitud S23* 13.4374', Longitud W55* 56.7814' pada ketinggian 217.02 meter dari aras laut..
Momo Latiff
Biografi
Beliau mencipta nama besar seiring dengan pelakon sezamannya seperti seniwati Neng Yatimah, seniwati Nona Asiah, seniwati Dato' Maria Menado dan seniman M Wari.
Beliau turut berlakon dalam banyak filem sezaman dengan P. Ramlee dan zaman kemudiannya. Beliau telah pun dianugerahkan pingat Johan Bintang Sarawak daripada Yang Dipertua Negeri Sarawak iaitu Tun Abang Muhammad Salahuddin Abang Barieng pada satu majlis sempena Ulang Tahun ke-86 Yang Dipertua Negeri di Mukah pada 8 September 2007.
Momo Latiff merupakan anak jati Singapura memulakan kerjayanya dalam bidang lakonan melalui filem Topeng Shaitan dan Hou Yao Wan & Hoi Ling pada tahun 1941.
Selain lakonan, Momo juga terkenal sebagai penyanyi pada era 1930-an sehingga 1970-an. Ketika itu lagu dendangan Momo menjadi pilihan dan selalu diputar di stesyen radio Singapura dan Malaysia.
Antara lagu nyanyian Momo adalah Tudung Periuk, Tak Jemu Menunggu, Jangan Main Mata dan lagu duet bersama P. Ramlee iaitu Merpati Dua Sejoli dan Semenjak Berpisah.
Kematian
Allahyarhamah Momo Latiff, atau panggilan mesranya, Mak Momo, menghembuskan nafas terakhirnya di samping keluarga serta rakan-rakan terdekat dirumah rumah anaknya, Kamaliah Latiff pada petang 10 Disember 2015 di Singapura pada usia 92 tahun selepas koma akibat penyakit darah tinggi. Beliau meninggalkan 10 orang anak (dua anaknya sudah meninggal dunia) serta puluhan cucu-cicit. Beliau meninggal selang sembilan hari selepas kematian seniwati Mariani.
Ramai pelawat yang telah datang berkunjung bagi memberikan penghormatan terakhir kepada seniwati Jalan Ampas itu.
Di kalangan mereka ialah Anggota Parlimen GRC Sembawang, Amrin Amin, mantan Setiausaha Parlimen Kanan, Yatiman Yusof serta rakan-rakan artis seperti seniwati Zaiton, Norsiah Hamid dan Nona Asiah.
Veteran dunia seni dari Malaysia seperti Razzi M, Hashimah Yon, K. Fatimah, J.A. Halim, Fatimah M Amin, Norsiah Hamid dan ramai lagi turut memberikan penghormatan terakhir.
Jenazah beliau disembahyangkan di Masjid Ahmad Ibrahim sebelum dikebumikan di Pusara Abadi, You Chu Kang selepas solat Jumaat.
Nian
Dalam mitos Cina, raksasa Nian ialah seekor makhluk yang muncul pada musim bunga. Perkataan bahasa Cina bagi tahun berdasarkan ketibaan makhluk ini. Satu ungkapan untuk menyambut Tahun Baru Cina, guo nian bererti perempuhan raksasa Nian. Adalah dipercayai bahawa raksasa Nian tinggal di dasar laut dan tiba di daratan untuk menyerang manusia pada masa yang sama setiap tahun. Tradisi Cina berhias serba merah, membakar mercun, dan tarian singa yang diiringi gendang dan gong kuat bertujuan mengusir makhluk ini.
Raksasa Nian
Raksasa Nian selalu tiba di China lalu memakan sesiapa yang dijumpainya, namun dalam sesetengah kisah, seorang dewa dikatakan memperguna kuasa-kuasa raksasa Nian (memakan ular berbisa dan membunuh haiwan buas seperti harimau dan singa) sebelum menjinakkan raksasa itu (dengan menunjukkan pakaian merahnya untuk menakutkan raksasa Nian yang takut akan warna merah). Semenjak itu, orang ramai memasang kuplet merah untuk menghindari kembalinya raksasa Nian.
Ketika Tahun Baru Cina, terdapat dua jenis tarian singa. Singa utara Rui Shi berambut panjang, bertelinga terkulai dan berkepala bulat tanpa tanduk. Namanya diterjemah sebagai singa, tetapi semestinya bukan sejenis dengan singa di Afrika. Singa utara ini berasaskan rupa singa penjaga agung. Singa selatan pula, terutamanya yang Kantonis, bertanduk satu pada dahinya. Singa Kantonis ini berasaskan rupa Nian, tetapi tidak sama dengan singa utara. Sesetengah legenda menceritakan bahawa tarian singa Kantonis ialah lakonan semula kisah Bu Dai menjinakkan raksasa Nian.
Manis Mata, Ketapang
Manis Mata merupakan sebuah kecamatan di Kabupaten Ketapang, Kalimantan Barat, Indonesia.
Olette
merupakan sebuah komun di jabatan Pyrénées-Orientales di selatan Perancis.
Cherlu, Sarab
Cherlu, Sarab merupakan sebuah kawasan yang terletak di Iran.
Corte de Peleas
Corte de Peleas merupakan sebuah kawasan perbandaran yang terletak di Sepanyol dalam wilayah Badajoz, Extremadura.
Silat Mudera
Seni Silat Mudera diasaskan oleh Abd. Hamid bin Mohd. Yaman pada tahun 1979. Beliau berasal dari Ketereh, Kota Bharu, Kelantan. Beliau telah mempelajari beberapa jenis seni mempertahankan diri seperti Seni Silat Selangkah Gerak, Kalimah Batin, Silat Minangkabau, Terlak, Gayong, Tomoi, Hipkido, dan Taekwando.
Malitu, Poso Pesisir Selatan, Poso
Malitu merupakan sebuah desa yang terletak di kecamatan Poso Pesisir Selatan, Poso, Sulawesi Tengah, Indonesia.
Silat Mudera
Beliau adalah salah seorang Ketua Jurulatih Perguruan Seni Silat Selangkah Gerak dan Timbalan Ketua Guru Silat Kalimah Batin di bawah bimbingan Ketua Guru Allahyarham Abd. Aziz Ibrahim Bunut Payong, Kelantan. Beliau juga merupakan pengasas Seni Silat Tongkat Semambu.
Pannes, Meurthe-et-Moselle
Pannes ialah komun di jabatan Meurthe-et-Moselle di timur-laut Perancis.
Kampung Bukit Tinggi
Kampung Bukit Tinggi merupakan sebuah kampung yang terletak di Kepala Batas, dalam negeri Kedah Darul Aman, iaitu negeri di utara di Malaysia, dan yang bersempadan dengan negara Thailand di timur lautnya, dan bersempadan dengan negeri Perak di tenggara, Pulau Pinang di barat daya dan Perlis di bahagian utara.
Cai Shen
thumb|266x266px|Cai Shen Cai Shen ialah dewa kekayaan dan kemakmuran Cina, juga dikenali sebagai Zhao Gongming atau Bi Gan. Meskipun asalnya Cai Shen ialah seorang wira rakyat Cina, kemudian didewakan dan disanjungi pengikut setempat, Taoisme dan agama Buddha Tanah Murni turut mengiktirafnya sebagai dewa.
Kampung Bukit Tinggi
Negeri Kedah merupakan sebuah negeri yang terkenal sebagai sebuah negeri pertanian yang maju di Malaysia, terutamanya sebagai pengeluar padi terbesar, menghasilkan 70% pengeluaran hasil padi.2017. Salah satu makanan tradisi istimewanya adalah laksa Kedah.
Cai Shen
Nama Cai Shen selalu dilaungkan ketika sambutan Tahun Baru Cina, selalunya digambarkan menunggang harimau hitam dan memegang sebatang emas. Cai Shen boleh juga digambarkan berlengkapkan senjata besi.
Kampung Bukit Tinggi
Poskod
Poskod yang digunakan di Kampung Bukit Tinggi, Kepala Batas, Kedah adalah 06200.
Cai Shen
Beberapa kisah mengenai gabungan politik Cai Shen dan pendewaan yang menyusul turut disebarkan. Adalah tidak jelas sama ada Cai Shen adalah seorang tokoh bersejarah yang sebenar, namun kebanyakan besar cerita ini bersependapat bahawa Cai Shen pernah hidup pada Dinasti Qin.
Dalam agama Buddha Tanah Murni, Cai Shen ialah dewa Buddha yang berupa "Buddha Zaman Akan Datang" yang menetap di Tanah Murni atau Syurga Barat.
Alnavar
Alnavar ialah sebuah Bandar panchayat dalam daerah Dharwad di negeri Karnataka, India.
Demografik 2001
Menurut bancian India pada tahun 2001, Alnavar memiliki bilangan penduduk seramai 16,286. Dari jumlah tersebut, kaum lelaki membentuk 51% dari jumlah keseluruhan populasi dan wanita seramai 49%.
Pendidikan 2011
Menurut bancian India pada tahun 2001 Alnavar memiliki kadar pendidikan (kebolehan membaca) 67%, melebihi kadar purata kebangsaan 59.5%; dengan 56% lelaki dan 44% wanita mampu membaca. 13% dari populasi berusia di bawah 6 tahun. (2001)
Oms, Pyrénées-Orientales
Oms merupakan sebuah komun di jabatan Pyrénées-Orientales di selatan Perancis.
Opoul-Périllos
merupakan sebuah komun di jabatan Pyrénées-Orientales di selatan Perancis.
Marau, Ketapang
Marau merupakan sebuah kecamatan di Kabupaten Ketapang, Kalimantan Barat, Indonesia.
Czesław Miłosz
Czesław Miłosz (30 Jun 1911 - 14 Ogos 2004) ialah seorang penyair, penulis prosa, penterjemah dan diplomat Poland-Amerika. Dianggap sebagai salah seorang penyair hebat abad kedua puluh, beliau memenangi Hadiah Nobel dalam Kesusasteraan 1980. Akademi Sweden, dalam petikan Nobelnya, menggambarkan Miłosz sebagai penulis yang "menyuarakan keadaan terdedah manusia dalam dunia konflik yang teruk."
Sekolah Menengah Jenis Kebangsaan Chung Hwa, Kuala Lipis
Sekolah Menengah Kebangsaan Chung Hwa atau nama ringkasnya SMK Chung Hwa, merupakan sebuah Sekolah menengah kebangsaan yang terletak di Jalan Dato' Mahmud Sg.Kerpan.
Pada 2009, Sekolah Menengah Kebangsaan Chung Hwa memiliki 193 pelajar lelaki dan 210 pelajar perempuan, menjadikan jumlah keseluruhan murid seramai 403 orang. Ia mempunyai seramai 35 orang guru.2009
Maranda, Poso Pesisir Utara, Poso
Maranda merupakan sebuah desa yang terletak di kecamatan Poso Pesisir Utara, Poso, Sulawesi Tengah, Indonesia.
Pelochelys
Pelochelys ialah genus labi-labi dari keluarga Trionychidae.
Spesies
Terdapat tiga spesies yang kini disahkan wujud:
Nota bene: Tatanama Binomial menunjukkan spesies ini dahulunya disenaraikan sebagai genus selain daripada Pelochelys.
Sainte-Radegonde, Gironde
Sainte-Radegonde  ialah komun di jabatan Gironde di Aquitaine di barat daya Perancis.
Lapangan Terbang Fernhein
Lapangan Terbang Fernhein adalah sebuah lapangan terbang yang terletak di bandar Filadelfia, Paraguay.
Lapangan Terbang Fernhein terletak pada kedudukan Latitud S22* 22.0000', Longitud W60* 03.0000' pada ketinggian 138.99 meter dari aras laut..
Dinasti Shang
thumb|Tinggalan masyarakat maju dan berlapis yang bertarikhkan zaman Shang telah dijumpai di Lembah Sungai Kuning.
Dinasti Shang adalah dinasti terawal dalam sejarah tradisional China yang disokong kuat oleh bukti arkeologi. Penggalian di Reruntuhan Yin (dekat Anyang zaman moden), yang telah dikenal sebagai ibu kota Shang terakhir, menemui sebelas makam kerajaan utama dan asas-asas istana dan tempat ritual, yang mengandungi senjata perang dan sisa-sisa korban binatang dan manusia. Puluhan ribu artifak gangsa, batu giok, batu, tulang, dan seramik telah dijumpai.
Tapak bersejarah Anyang telah menghasilkan tulisan Cina yang paling awal diketahui, kebanyakan tinggalan yang ada tertulis dari cangkerang kura-kura, tetulang lembu sapi, atau tulang lain. Lebih dari 20,000 serpihan tulang ini ditemui dalam penggalian saintifik awal pada tahun 1920-an dan 1930-an, dan lebih dari empat kali lebih banyak ditemui sejak itu. Prasasti tersebut memberikan pandangan kritikal terhadap banyak topik dari politik, ekonomi, dan amalan keagamaan hingga seni dan perubatan tahap awal peradaban China ini.
Kampung Dioh
Kampung Dioh terbahagi kepada tiga bahagian iaitu Dioh Tengah, Dioh Besar dan Dioh Kecil. Terdapat tiga taman perumahan yang terletak di dalam Kampung Dioh, iaitu Taman Angkasa Jaya, Taman Cita Jaya dan Taman Impian Putra. Kedudukannya yang sangat hampir dengan pekan Kuala Pilah bakal merancakkan pembângunan ekonomi dan sosial yang sudah semestinya bermanfaat untuk komuniti kampung. Pengerusi Majlis Pengurusan Komuniti Kampung (MPKK) ialah Prof. Dato' Dr. Hj Mohamad Nasir bin Hj Saludin yang telah dilantik pada 15 September 2018.
Kampung Dioh merupakan sebuah perkampungan Melayu tradisi yang terletak di selatan pekan Kuala Pilah yang berkeluasan lebih kurang 5 km persegi. Dikenali sebagai pusat perindustrian Kuala Pilah, kampung ini mempunyai banyak kilang-kilang kecil dan sederhana yang diusahakan dalam berbagai-bagai bidang. Majoriti penduduk adalah Melayu yang terlibat dalam pelbagai bidang termasuk perindustrian, mahupun pertanian. Kilang yang terkenal di kampung ini adalah kilang roti azan dimana rotinya terkenal di serata Malaysia.
Soběnov
Soběnov merupakan sebuah kampung dan kawasan perbandaran yang terletak di wilayah Český Krumlov, wilayah Bohemia Selatan, Republik Czech.
Mahmudkənd
Mahmudkənd merupakan sebuah kampung yang terletak di daerah Sharur, Azerbaijan.
Saint-Ferme
Saint-Ferme ialah komun di jabatan Gironde di Aquitaine di barat daya Perancis.
Selat Pulau Pinang
Selat Pulau Pinang adalah selat sepanjang 11 kilometer yang memisahkan Pulau Pinang dari Semenanjung Tanah Melayu. Pulau Pinang terletak di sebelah barat saluran, manakala Seberang Perai, separuh daratan Negeri Pulau Pinang, adalah di sebelah timur. Hujung saluran utara dan selatan menyertai Selat Melaka, salah satu laluan maritim tersibuk di dunia.
Selat ini menyediakan laluan laut dalam ke Pelabuhan Pulau Pinang, yang terletak di Butterworth di Seberang Perai. Di samping itu, Dermaga Swettenham di George Town, ibu kota Pulau Pinang yang terletak di Pulau Pinang, adalah destinasi popular untuk kapal pesiar, yang menjadi salah satu pintu masuk utama ke Pulau Pinang.
Sejak penubuhan Pulau Pinang sebagai tempat perdagangan Kerajaan British pada tahun 1786, Selat Pulau Pinang secara historis menjadi laluan penghantaran yang sibuk.
Geografi
Selat Pulau Pinang memisahkan Pulau Pinang dari Semenanjung Melayu ke timur. Ia menghubungkan dengan Selat Melaka ke utara dan selatan.
Selat juga boleh dibahagikan kepada Saluran Utara dan Saluran Selatan. Saluran Utara merujuk kepada badan air di utara lereng timur laut Pulau Pinang, di mana George Town terletak, manakala Saluran Selatan merangkumi badan air di selatan itu.
Jambatan
Dua jambatan kini melintasi Selat Pulau Pinang - Jambatan Pulau Pinang dan Jambatan Kedua Pulau Pinang. Jambatan Pulau Pinang, yang siap pada tahun 1985, menghubungkan Perai di tanah besar dengan pinggir bandar Gelugor di Pulau Pinang. Pada 2014, Jambatan Kedua Pulau Pinang di selatan dibuka untuk kegunaan awam, sekali gus menggantikan Jambatan Pulau Pinang sebagai jambatan terpanjang di Asia Tenggara. Jambatan Pulau Pinang Kedua berjalan antara Batu Kawan di tanah besar dan Batu Maung di pulau itu.
Feri
Di samping dua jambatan, Rapid Ferry merupakan satu lagi hubungan pengangkutan antara Pulau Pinang dan tanah besar. Tidak seperti kedua-dua jambatan, perkhidmatan feri beroperasi di luar terminal di tengah-tengah George Town, yang menawarkan pautan terus ke pusat bandar bagi mereka yang memasuki daratan.
Valcebollère
merupakan sebuah komun di jabatan Pyrénées-Orientales di selatan Perancis.
Jenah
Jenah merupakan sebuah kawasan yang terletak di Iran.
Matsubara Natsumi
Matsubara Natsumi adalah seorang penyanyi idola Jepun. Dia adalah anggota Team A AKB48.
B. Sathianathan
B. Sathianathan (9 Mei 1958 – 18 Julai 2023) merupakan bekas ketua jurulatih bagi pasukan bola sepak kebangsaan Malaysia dan pasukan bola sepak bawah 23 tahun Malaysia. Sebelum dilantik menjadi jurulatih Malaysia, B. Sathianathan merupakan salah seorang jurulatih di Sekolah Bola Sepak Arsenal, Malaysia. Sathianathan juga merupakan jurulatih pasukan Piala Emas Raja-Raja Negeri Sembilan pada tahun 1992. Dia juga memegang jawatan selaku penolong jurulatih bagi pasukan Olimpik Malaysia pada 1997-1999 dan 2002-2004.
Pada tahun 2007, Sathianathan dilantik oleh Persatuan Bola Sepak Malaysia untuk menjadi jurulatih skuad bawah 23 tahun Malaysia. Selepas memenangi Pestabola Merdeka 2007, Sathianathan dilantik oleh presiden FAM DYMM Sultan Ahmad Shah.
Perlawanan pertama Sathianathan selaku jurulatih berakhir dengan kekalahan 4-1 kepada Bahrain sebelum seri dengan lawan yang sama dengan keputusan seri 0-0. Selepas itu, Sathia diberi tugas untuk membawa cabaran Malaysia ke Sukan SEA Korat 2007 di Thailand. Pada kejohanan tersebut, Malaysia terpaksa akur apabila gagal membawa pulang sebarang pingat buat kali pertama sejak 1999 selepas hanya mampu mencatat keputusan 1 menang, 1 seri dan 1 kalah.
Pada tahun 2008, Sathianathan membawa pasukan Malaysia untuk bertemu dengan gergasi Liga Perdana Inggeris, Chelsea. Pada perlawanan tersebut, Malaysia tewas 0-2 kepada gergasi Liga Perdana Inggeris itu. Walau bagaimanapun, jurulatih Chelsea Luiz Felipe Scolari memuji persembahan pemain Malaysia kerana memberikan perlawanan yang sengit.
Dalam kejohanan Pesta Bola Merdeka 2008, Sathianathan membawa Malaysia ke perlawanan akhir dengan rekod tanpa dibolosi sepanjang kejohanan. Walau bagaimanapun, Malaysia kecundang 6-5 menerusi sepakan penalti kepada pasukan bawah 23 tahun Vietnam.
Sathinathan kemudian membawa Malaysia ke AFF Piala Suzuki 2008 di Phuket. Meskipun bermula baik, Sathianathan terpaksa akur apabila pasukan bimbingannya tewas kepada Vietnam dan Thailand. Meskipun gagal menepati sasaran FAM, kontraknya disambung selama setahun dengan syarat dia perlu memperbaiki kedudukan Malaysia dalam ranking FIFA.
Walau bagaimanapun, kontraknya ditamatkan pada awal Februari 2009 selepas kekalahan memalukan kepada UAE. Dia juga mengkritik Liga Malaysia dengan mengatakan liga itu bukan bola sepak sebenar.
Selepas dipecat selaku jurulatih pasukan Malaysia, Sathianathan ditawarkan kontrak untuk melatih Kelantan selepas jurulatih Peter Butler meletak jawatan sebelum Piala Malaysia.
Selepas tamat penggantungan FAM, Sathia masih bersama Kelantan walau bagaimanapun, tugas selaku jurulatih ketika itu masih digalas oleh Datuk M. Karathu yang akhirnya cemerlang menjuarai Liga Super musim 2011.
Untuk musim 2012, Sathia mengambil langkah undur setapak apabila membimbing pasukan di Liga Primer, Angkatan Tentera Malaysia ( ATM ). Walau bagaimanapun, dengan peruntukkan besar yang diberikan oleh majikannya, Sathia berjaya mengumpulkan sebilang besar pemain bertaraf bintang untuk bersamanya di ATM.
Satu kejayaan buat Sathia apabila ATM berjaya menjuarai Liga Primer musim 2012 dengan hanya mengalami dua kekalahan. Untuk saingan Piala FA, ATM langkah kiri apabila sekadar beraksi di pusingan pertama setelah tewas tipis 0-1 kepada Perak.
Rekod sebagai jurulatih Malaysia
* Hanya melibatkan perlawanan bertaraf FIFA 'A'. ** Hanya melibatkan perlawanan bukan bertaraf 'A'.
Kebolehan menggambarkan ruang
Kebolehan menggambarkan ruang adalah kebolehan untuk mengolah benda-benda dua, tiga dan empat dimensi secara mental. Ia sering diukur dengan ujian kognitif yang ringkas serta meramal prestasi pengguna dengan sesuatu jenis antara muka pengguna.
Ukuran
Dalam ujian Form Board (Papan Bentuk), peserta diberi sebuah bentuk besar dan seperanggu bentuk-bentuk yang lebih kecil, kemudian diarahkan untuk menentukan kombinasi bentuk kecil manakah yang muat ke dalam bentuk besar selengkapnya tanpa bertindanan.
Dalam ujian Paper Folding (Melipat Kertas), peserta diberi seturutan lipatan untuk sehelai kertas yang ditebuk lubang-lubang. Peserta mesti memilih lipatan kertas yang manakah sepadan dengan yang mereka telah lihat.
Dalam ujian Surface Development (Membuat Permukaan), peserta diberi sekeping bentuk pipih dengan sisi-sisi berangka dan sebuah bentuk tiga dimensi dengan sisi-sisi berhuruf, kemudian dimina untuk menyatakan sisi berangka mana yang sepadan dengan sisi berhuruf yang mana.